Държавен вестник, бр. 77, 2011 г., стр. 29

БРОЙ  77	
Д Ъ Р Ж А В Е Н  В Е С Т Н И К 	
СТР.  29  
ако в този срок не е получило уведомление от 
съответния компетентен орган на приемащата 
държава членка. 
(8) Управляващото дружество, което е 
създало клон на територията на приемаща 
държава членка, уведомява писмено комисия­
та, както и съответния компетентен орган на 
приемащата държава членка относно всяка 
промяна в данните и документите по ал. 2 
най-малко един месец преди осъществяване 
на промяната. Алинеи 4 и 7 се прилагат съ­
ответно.
(9) Комисията актуализира информацията, 
съдържаща се в атестацията по ал. 6, и инфор­
мира компетентните органи на приемащата 
управляващото дружество държава членка за 
всяка промяна в обхвата на разрешението на 
управляващото дружество или в подробнос­
ти – за всяко ограничение относно видовете 
колективни инвестиционни схеми, които 
управляващото дружество има разрешение 
да управлява.
(10) На територията на приемащата държава 
членка управляващото дружество спазва при­
ложимите правила на тази държава членка, 
съответстващи на правилата по чл. 105.
Чл. 110. (1) Управляващо дружество, което 
възнамерява да извършва дейност в приемаща 
държава членка при условията на свободно 
предоставяне на услуги, без да открива клон 
на територията є, предварително уведомява 
за това комисията.
(2) Уведомлението по ал. 1 съдържа:
1. посочване на приемащата държава 
членка, в която управляващото дружество 
възнамерява да извършва дейност;
2. програма за дейността, включваща ин­
формация относно вида и обема на дейностите 
и услугите, които управляващото дружество 
ще извършва в приемащата държава членка, 
правилата за управление на риска на упра­
вляващото дружество, както и описание на 
процедурите и мерките за обработване по 
подходящ начин на оплаквания на инвести­
тори и за премахване на ограниченията за 
упражняване на правата на инвеститори от 
приемащата държава членка.
(3) Когато управляващо дружество желае да 
упражнява дейността по колективно управле­
ние на портфейл на колективна инвестиционна 
схема на територията на приемащата държава 
членка, комисията прилага към документите 
по ал. 2 атестация, че управляващото друже­
ство е получило разрешение съгласно разпо­
редбите на този закон, описание на обхвата 
на разрешението и подробности за всякакви 
ограничения относно видовете колективни 
инвестиционни схеми, които управляващото 
дружество има разрешение да управлява. 
(4) Комисията предоставя информацията 
по ал. 2 на съответния компетентен орган 
на приемащата държава членка в срок един 
месец от получаването є, както и информа­
ция за действащата в страната система за 
компенсиране на инвеститорите, в която уп­
равляващото дружество участва. Комисията 
незабавно уведомява управляващото друже­
ство за предоставянето на информацията по 
изречение първо.
(5) Управляващото дружество може да за­
почне дейност на територията на приемащата 
държава членка, след като бъде уведомено за 
предоставянето на информацията по ал. 4 от 
комисията.
(6) В случай че управляващото дружество 
възложи продажбата и обратното изкупу­
ване на дялове на управляваните от него 
колективни инвестиционни схеми на трето 
лице на територията на приемащата държава 
членка, то предварително уведомява за това 
комисията. 
(7) Управляващото дружество спазва пра­
вилата по чл. 105. 
(8) Управляващото дружество уведомява 
писмено комисията, както и съответния 
компетентен орган на приемащата държава 
членка относно всяка промяна в програмата 
по ал. 2, т. 2 най-малко един месец преди 
осъществяване на промяната. 
(9) Комисията актуализира информацията, 
съдържаща се в атестацията по ал. 3, и инфор­
мира компетентните органи на приемащата 
управляващото дружество държава членка 
за всяка промяна в обхвата на разрешението 
на управляващото дружество или за всяко 
ограничение относно видовете колективни 
инвестиционни схеми, които управляващото 
дружество има разрешение да управлява.
Чл. 111. Когато управляващо дружество 
иска да предлага, без да създава клон, дяловете 
на колективна инвестиционна схема, която 
управлява в държава членка, различна от 
държавата членка по произход на колективна 
инвестиционна схема, без упражняването на 
други дейности или услуги, се прилага глава 
тринадесета. 
Раздел ІІ
Извършване на дейност в Република Бълга­
рия от управляващо дружество с произход от 
друга държава членка
Чл. 112. Управляващо дружество с произход 
от друга държава членка, получило лиценз 
за извършване на дейност като управляващо 
дружество съгласно Директива 2009/65/ЕО 
от съответния компетентен орган на тази 
държава, може да извършва дейността, за 
която му е издаден лиценз, на територията 
на Република България чрез клон или при 
условията на свободно предоставяне на услуги. 
Всички клонове, създадени от управляващото 
дружество в Република България, се смятат 
за един клон.